joelniklaus/EU_Wikipedias huggingface dataset:
Νίκολα Πελτζ

Η Νίκολα Αν Πελτζ Μπέκαμ (αγγλικά: Nicola Anne Peltz Beckham, γενν. 9 Ιανουαρίου 1995) είναι Αμερικανίδα ηθοποιός.

Πρώτα χρόνια
Γεννήθηκε το 1995 στο Βέστσεστερ της Νέας Υόρκης και είναι κόρη του δισεκατομμυριούχου επιχειρηματία Νέλσον Πελτζ και του μοντέλου Κλόντια Χέφνερ. Έχει μια αδελφή και έξι αδελφούς, μεταξύ των οποίων ο παίκτης χόκεϊ Μπραντ Πελτζ και ο ηθοποιός Γουίλ Πελτζ.

Ξεκίνησε να ασχολείται με την υποκριτική από τα 13 της, πρωταγωνιστώντας στο Manhattan Theatre Club.

Καριέρα
Έκανε το κινηματογραφικό της ντεμπούτο με τη χριστουγεννιάτικη ταινία «Deck the Halls» το 2006. Δύο χρόνια αργότερα, έπαιξε στην ταινία «Harold» και εμφανίστηκε στο videoclip του τραγουδιού «7 Things» της Μάιλι Σάιρους. Το 2010 πρωταγωνίστησε ως Κατάρα στην ταινία «The Last Airbender» και εμφανίστηκε για πρώτη φορά στα Kids Choice Awards και MTV Movie Awards. Το 2012 έπαιξε στην ταινία «Eye of the Hurricane». 

Από το 2013 μέχρι το 2015 έπαιζε στη τηλεοπτική σειρά του A&E, «Bates Motel» ενώ ακολούθησαν οι ταινίες «Transformers: Age of Extinction» και «Affluenza» (2014), «Youth in Oregon» (2016), «Transformers: The Last Knight» (2017) αλλά και οι τηλεοπτικές σειρές «Inhumans» (2017) και «When The Street Lights Go On» (2020).

Το 2018 έπαιξε στις ταινίες «Back Roads» και «Our House», το 2019 στην ταινία «The Obituary of Tunde Johnson» και το 2020 στην ταινία «Holidate».

Προσωπική ζωή 
Το 2019 ξεκίνησε τη σχέση της με το μοντέλο Μπρούκλιν Μπέκαμ, γιο των Βικτόρια και Ντέιβιντ Μπέκαμ. Στις 11 Ιουνίου 2020 ανακοίνωσαν τον αρραβώνα τους και παντρεύτηκαν στις 9 Απριλίου 2022 στη Παλμ Μπητς της Φλόριντα.

Φιλμογραφία

Ταινίες

Τηλεόραση

Παραπομπές

Εξωτερικοί σύνδεσμοι 

 Miss Nicola Peltz , Nicola Peltz Fansite

Αμερικανοεβραίοι
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Φρίντριχ Μος

Ο Καρλ Φρίντριχ Κρίστιαν Μος ή απλά Φρίντριχ Μος (γερμ. Carl Friedrich Christian Mohs) γεννήθηκε στις 29 Ιανουαρίου 1773, στο Γκερνρόντε της Γερμανίας και πέθανε στις 29 Σεπτεμβρίου 1839, στο Αγκόρντο της Ιταλίας. Ήταν Γερμανός ορυκτολόγος και γεωλόγος.

Σπούδασε στο Χάλλε και στο Φράιμπεργκ, ενώ ταξίδευσε στη Γαλλία και στο Ηνωμένο Βασίλειο. Το 1812 έγινε καθηγητής στο Γκρατς. Το 1818 μετακόμισε στη Φράιμπεργκ, ενώ το 1826 στη Βιέννη.

Έγινε γνωστός για τη δημιουργία της κλίμακας σκληρότητας των ορυκτών, η οποία πήρε το όνομά του.

Δημοσιεύσεις
 Versuch einer Elementar-Methode zur naturhistorischen Bestimmung und Erkennung von Fossilien, 1812 
 Grundriß der Mineralogie, 2 Teile, Δρέσδη 1822-1824 
 Leichtfaßliche Anfangsgründe der Naturgeschichte des Mineralreiches, 1832

Δείτε επίσης
 Κλίμακα Μος

Μος, Φριντριχ
Γεώργιος Νικολαΐδης (λόγιος)

Ο Γεώργιος Νικολαΐδης ήταν Έλληνας λόγιος του 19ου αιώνα.

Βιογραφία
Γεννήθηκε το 1820. Η καταγωγή του ήταν από την Κρήτη. Σπούδασε νομικά στην Πίζα. Στη Φλωρεντία ασχολήθηκε με αρχαιολογικές μελέτες. Ήταν Β' αντιπρόεδρος της Αρχαιολογικής Εταιρείας και πήρε μέρος στις αρχαιολογικές ανασκαφές στην Ολυμπία, Ακρόπολη και αλλού. Πήρε ενεργό μέλος στην Επανάσταση της Κρήτης. Μελέτησε την στρατηγική και την τοπογραφία της Ιλιάδας και δημοσίευσε πραγματεία περί αυτού στα γαλλικά.

Απεβίωσε το 1907.

Πηγές
 

Έλληνες λόγιοι του 19ου αιώνα
Τίτος Μυλωνόπουλος

Ο Τίτος Μυλωνόπουλος (πραγματικό όνομα Τρύφων Μυλωνόπουλος, Θεσσαλονίκη, 27 Ιουλίου 1949, Αθήνα, 23 Ιουλίου 2010) ήταν Έλληνας εκδότης.

Βιογραφία
Γεννήθηκε στη Θεσσαλονίκη και μεγάλωσε στην Αθήνα. Αρχικά εργάστηκε σε εφημερίδες ως διορθωτής και ανέπτυξε από πολύ νωρίς πολιτική δράση. Κατά τη διάρκεια της δικτατορίας συνελήφθη και βασανίστηκε. Αργότερα βρέθηκε στην Ιταλία όπου του δόθηκε η ευκαιρία να διαβάσει πολλά κείμενα για την Αριστερά και τον κομμουνισμό.

Όταν επέστρεψε στην Ελλάδα, ίδρυσε το 1973 τον εκδοτικό οίκο «Οδυσσέας». Από τον οίκο κυκλοφόρησαν πολιτικά κείμενα όπως του Αντόνιο Γκράμσι, του Φραντς Βρανίτσκι, του Γκέορκ Λούκατς και άλλων. Στον τομέα της λογοτεχνίας το πρώτο βιβλίο που κυκλοφόρησε οίκος ήταν «Το ρομάντσο της πεντάρας» του Μπέρτολντ Μπρεχτ. Ακολούθησαν, πολλές φορές σε πρωτη έκδοση στα ελληνικά, του Τσαρλς Μπουκόφσκι, του Μίλαν Κούντερα, του Πιερ Πάολο Παζολίνι, του Γκίντερ Γκρας, του Γιούκιο Μισίμα, του Τζον Ντος Πάσος, του Ρόμπερτ Μούζιλ και άλλων.

Ο Μυλωνόπουλος ασχολήθηκε επίσης με το συνδικαλισμό στο χώρο των εκδόσεων. Διετέλεσε επί σειρά ετών πρόεδρος του Συνδέσμου Εκδοτών Βιβλίου και γενικός γραμματέας της Πανελλήνιας Ομοσπονδίας Εκδοτών Βιβλιοχαρτοπωλών.

Πέθανε στις 23 Ιουλίου 2010.

Εξωτερικοί σύνδεσμοι 
Βιογραφικό και είδηση θανάτου του στην εφημερίδα 'Ναυτεμπορική'

Έλληνες εκδότες
Ανδρέας Παναγιωτάκης

Ο Ανδρέας Παναγιωτάκης (Αθήνα, 1883 - 1957, Αθήνα), ήταν Έλληνας γλύπτης και αρχιτεχνίτης Μουσείων του 20ού αιώνα.

Βιογραφία
Γεννήθηκε το 1883 στην Αθήνα. Αριστούχος απόφοιτος του Μετσόβιου Πολυτεχνείου. Φοίτησε στην Σχολή Καλών Τεχνών, όπου τιμήθηκε με το Χρυσοβέργειο και Θωμαΐδειο Βραβείο. Μπήκε στην αρχαιολογική υπηρεσία το 1907 και εργάστηκε πολλά χρόνια στο πλευρό του Παναγιώτη Καλούδη, τον οποίο και διαδέχτηκε στην υπηρεσία του. Έγινε Αρχιτεχνίτης γλύπτης των Μουσείων του Κράτους. Εργάστηκε στο Εθνικό Αρχαιολογικό Μουσείο Αθηνών, στο Μουσείο της Ακρόπολης, στο Μουσείο της Επιδαύρου, στην Τεγέα, στη Θέρμη, στην Κέρκυρα, στην Πρέβεζα, στο Βόλο και αλλού. Η υπηρεσία του ήταν πολύτιμη στην συγκόλληση του χάλκινου αγάλματος του Δία και του «Μικρού Ιππέα του Αρτεμισίου», στον καθαρισμό και συγκόλληση του "Έφηβου του Μαραθώνος, καθώς και στον "Έφηβο των Αντικυθήρων". Έργο του είναι επίσης η συγκόλληση και αναστήλωση του «Λέοντα της Αμφίπολης». Δικά του έργα είναι το "Ηρώο της Ελευσίνας", το "Ηρώο του Λαχανά", η Στήλη στο Τύμβο του Μαραθώνα, το ταφικό μνημείο της οικογένειας Μερκούρη (Α' Νεκροταφείο Αθηνών) κ.α.

Παραπομπές - σημειώσεις

Πηγές
 

Έλληνες αρχαιολόγοι
Έλληνες συντηρητές έργων τέχνης
Κυβερνεία της Τυνησίας

Διοικητικά η Τυνησία χωρίζεται σε 24 νομούς, καλούμενα Κυβερνεία. Κάθε Κυβερνείο χωρίζεται σε επιμέρους επαρχίες και κοινότητες, που αποτελούν το δεύτερο επίπεδο της διοικητικής διαίρεσης της χώρας. Συνολικά αριθμούνται σε 264 μουντάτς (επαρχιακούς τομείς) και σε 2073 σεϊχάτα (δήμους) και ιμάντατς (κοινότητες).
Πρωτεύουσα κάθε Κυβερνείου είναι η ομώνυμη πόλη εκ της οποίας και φέρει το όνομα. Τα 24 Κυβερνεία της Τυνησίας, κατά ελληνική αλφαβητική σειρά, όπως προφέρονται στην αραβική γλώσσα, είναι:

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.
Υπουργείο Περιβάλλοντος, Χωροταξίας και Δημοσίων Έργων

Το Υπουργείο Περιβάλλοντος, Χωροταξίας και Δημοσίων Έργων (Υ.ΠΕ.ΧΩ.ΔΕ.) ήταν Υπουργείο των ελληνικών κυβερνήσεων της περιόδου 1985 - 2009, το οποίο αντικατέστησε το  Υπουργείο Χωροταξίας, Οικισμού και Περιβάλλοντος (1980 - 1985).

Τον Οκτώβριο του 2009 δημιουργήθηκε χωριστό Υπουργείο Περιβάλλοντος, Ενέργειας και Κλιματικής Αλλαγής, ενώ οι λοιπές αρμοδιότητες του ΥΠΕΧΩΔΕ συγχωνεύτηκαν με αυτές του Υπουργείου Μεταφορών και Επικοινωνιών για να δημιουργήσουν το Υπουργείο Υποδομών, Μεταφορών και Δικτύων.

Ιστορία 
 Στις 14 Μαρτίου 1980 με το Ν. 1032/1980 συνεστήθη το Υπουργείο Χωροταξίας, Οικισμού και Περιβάλλοντος από υπηρεσίες που αποσπάστηκαν από το Υπουργείο Δημοσίων Έργων.
 Στις 26 Ιουλίου 1985 με το Ν. 1558/1985 το Υπουργείο Χωροταξίας, Οικισμού και Περιβάλλοντος μετονομάστηκε σε Υπουργείο Περιβάλλοντος, Χωροταξίας και Δημοσίων Έργων με την υπαγωγή σε αυτό της Γενικής Γραμματείας Δημοσίων Έργων.
 Στις 7 Οκτωβρίου 2009 με την απόφαση 2876/7.10.2009 του Πρωθυπουργού Γ. Παπανδρέου το Υπουργείο Περιβάλλοντος, Χωροταξίας και Δημοσίων Έργων μετονομάστηκε σε Υπουργείο Περιβάλλοντος, Ενέργειας και Κλιματικής Αλλαγής και στις 5 Νοεμβρίου 2009 με το Π.Δ. 189/2009, μετά από πρόταση του ιδίου, υπήχθησαν σε αυτό υπηρεσίες σχετικές με την ενεργειακή πολιτική του πρώην Υπουργείου Ανάπτυξης (το οποίο στις 7 Οκτωβρίου 2009 με το Π.Δ. 185/2009, μετά από πρόταση του ιδίου, είχε συγχωνευθεί στο Υπουργείο Οικονομίας, Ανταγωνιστικότητας και Ναυτιλίας).
 Στις 27 Ιανουαρίου 2015 συστάθηκε το Υπουργείο Παραγωγικής Ανασυγκρότησης, Περιβάλλοντος και Ενέργειας έχοντας στις αρμοδιότητές του τους τομείς της αγροτικής ανάπτυξης, του περιβάλλοντος και της ενέργειας.
Στις 22 Σεπτεμβρίου 2015, με Π.Δ. το Υπουργείο Παραγωγικής Ανασυγκρότησης, Περιβάλλοντος και Ενέργειας μετονομάστηκε σε Υπουργείο Περιβάλλοντος και Ενέργειας.

Διατελέσαντες υπουργοί

Υπουργείο ΠΕΧΩΔΕ (Ελλάδα)
Πρώην υπουργεία της Ελλάδας
Υπουργείο Εθνικής Άμυνας (Ελλάδα)

Το Υπουργείο Εθνικής Αμύνης (YΠ.ΕΘ.Α.) έχει ως κύρια αρμοδιότητα την άσκηση της διοικήσεως των Ενόπλων Δυνάμεων της χώρας, αρχηγός των οποίων είναι, κατά το Σύνταγμα (Άρθρο 45), ο Πρόεδρος της Δημοκρατίας, αλλά τη διοίκηση τους ασκεί μόνο ο Πρωθυπουργός της Ελλάδος και η Κυβέρνηση της Ελλάδος. Εδρεύει στη λεωφόρο Μεσογείων 227-231, στο στρατόπεδο Παπάγου (Πεντάγωνο) στην Αθήνα, μεταξύ Παπάγου και Χολαργού. Το σημερινό ΥΠΕΘΑ δημιουργήθηκε το 1950, με τη συνένωση των μέχρι τότε ξεχωριστών Υπουργείων Στρατιωτικών, Ναυτικών και Αεροπορίας, υπό την επιρροή Αμερικανών συμβούλων. Ωστόσο, ενιαίο Υπουργείο Εθνικής Αμύνης είχε συσταθεί και λειτουργήσει και την τριετία 1941-44 από τις κατοχικές δωσιλογικές κυβερνήσεις (η νόμιμη εξόριστη ελληνική κυβέρνηση της Μέσης Ανατολής είχε διατηρήσει τα ξεχωριστά Υπουργεία Στρατιωτικών, Ναυτικών και Αεροπορίας για τις εκεί ελεύθερες Ελληνικές Ένοπλες Δυνάμεις). 

Σήμερα, είναι ιεραρχικά το τέταρτο στη σειρά κατάταξης των υπουργείων, σύμφωνα με απόφαση (ΦΕΚ Β’/1594/ 25-6-2013) του Πρωθυπουργού. Η υψηλότερη θέση που έχει βρεθεί στην ιεραρχία των υπουργείων είναι η 2η, πίσω από το υπουργείο Προεδρίας της Κυβερνήσεως, επί της τελευταίας κυβερνήσεως Ανδρέα Παπανδρέου (1993-1996).

Υπουργός Εθνικής Άμυνας, από τις 9 Ιουλίου του 2019, είναι ο Νικόλαος Παναγιωτόπουλος.

Διοικητική οργάνωση 
Τα κύρια όργανα του YΠΕΘΑ είναι τα εξής:

Πολιτική ηγεσία 
 Υπουργός Εθνικής Άμυνας (Υ.ΕΘ.Α.)
 Αναπληρωτής Υπουργός Εθνικής Άμυνας (ΑΝ.Υ.ΕΘ.Α.)
 Υφυπουργός Εθνικής Άμυνας (ΥΦ.ΕΘ.Α.)

Συμβουλευτικά όργανα 
 Συμβούλιο Άμυνας (ΣΑΜ)
 Συμβούλιο Αρχηγών Γενικών Επιτελείων (ΣΑΓΕ)
 Αρχηγός Γενικού Επιτελείου Εθνικής Άμυνας (Α/ΓΕΕΘΑ)
 Ανώτατα Συμβούλια των Κλάδων των Εvόπλων Δυνάμεων (ΑΣΣ–ΑΝΣ–ΑΑΣ)
 Αρχηγοί των Γενικών Επιτελείων των τριών Κλάδων (Α/ΓΕΣ–Α/ΓΕΝ–Α/ΓΕΑ)
 Ένοπλες Δυνάμεις της χώρας (Στρατός Ξηράς, Πολεμικό Ναυτικό, Πολεμική Αεροπορία)

Διευθύνσεις YΠ.ΕΘ.Α. 
Το υπουργείο διαρθρώνεται κατά βάση σε τρεις Γενικές Διεθύνσεις:
 Γενική Διεύθυνση Οικονομικού Σχεδιασμού και Υποστήριξης (ΓΔΟΣΥ)
 Γενική Διεύθυνση Αμυντικών Εξοπλισμών και Επενδύσεων (ΓΔΑΕΕ)
 Γενική Διεύθυνση Πολιτικής Εθνικής Άμυνας και Διεθνών Σχέσεων (ΓΔΠΕΑΔΣ)

Υπάρχουν ακόμη οι Διευθύνσεις:
 Διεύθυνση Ενημέρωσης
 Ταμείο Αρωγής Αναπήρων και Θυμάτων Πολέμου
 Ενιαίος Διοικητικός Τομέας

Αρμοδιότητες 
Επίσης, το υπουργείο εποπτεύει τα τέσσερα Γενικά Επιτελεία των Ενόπλων Δυνάμεων:
 Γενικό Επιτελείο Εθνικής Άμυνας (Γ.Ε.ΕΘ.Α)
 Γενικό Επιτελείο Στρατού (Γ.Ε.Σ.)
 Γενικό Επιτελείο Ναυτικού (Γ.Ε.Ν.)
 Γενικό Επιτελείο Αεροπορίας (Γ.Ε.Α.)

Διατελέσαντες Υπουργοί από τo 1974

Παραπομπές

Εξωτερικοί σύνδεσμοι 
 Υπουργείο Εθνικής Άμυνας
 Γενικό Επιτελείο Εθνικής Άμυνας
 Γενικό Επιτελείο Στρατού
 Γενικό Επιτελείο Ναυτικού
 Γενικό Επιτελείο Αεροπορίας

Εθνικής Άμυνας
 
Υπουργεία Άμυνας
Βαλέριος Στάης

Ο Βαλέριος Στάης (Κύθηρα, 1857 - 1923) ήταν Έλληνας αρχαιολόγος του 19ου αιώνα.

Βιογραφία 
Γεννήθηκε το 1857 στα Κύθηρα. Σπούδασε ιατρική στην Αθήνα και αργότερα αρχαιολογία στη Γερμανία. Μπήκε στην αρχαιολογική υπηρεσία ως άμισθος έφορος των ανασκαφών των ξένων σχολών. Διορίστηκε γρήγορα έφορος Αρχαιοτήτων Αργολίδος και Κορινθίας και αργότερα έφορος των Συλλογών του Εθνικού Αρχαιολογικού Μουσείου, του οποίου εν συνεχεία έγινε διευθυντής. Έκανε ανασκαφές στην Επίδαυρο, στην Αργολίδα, στη Θεσσαλία, στα Αντικύθηρα, στο Σούνιο, στο Ραμνούντα και αλλού. 
Στα Αντικύθηρα, στην πρώτη παγκοσμίως ενάλιο αρχαιολογική ανασκαφή (1900-2), αντιλήφθηκε τη σημασία ενός αρχικά θεωρηθέντος ως ασήμαντου ευρήματος, που αργότερα ονομάστηκε Μηχανισμός των Αντικυθήρων. Ήταν κάτι το ιδιαίτερα ενδιαφέρον: ο αρχαιότερος υπολογιστικός μηχανισμός, κατασκευασμένος γύρω στα 150 με 100 π.Χ. Δημοσίευσε πολλές μελέτες. Απεβίωσε το 1923.

Εξάδελφός του ήταν ο υπουργός και βουλευτής Σπυρίδων Στάης.

Πηγές

Εξωτερικοί σύνδεσμοι 
 Εργογραφία Στάης, Βαλέριος Ν., 1857-1923  στην ιστοσελίδα: openarchives.gr
 Εργογραφία Στάης, Βαλέριος Ν. στην Ψηφιακή Βιβλιοθήκη του ΑΠΘ.

Έλληνες έφοροι αρχαιοτήτων
Έλληνες έφοροι μουσείων
Έλληνες αρχαιολόγοι
Έλληνες ιατροί του 19ου αιώνα
Οικογένεια Στάη
Έλληνες ιατροί του 20ου αιώνα
Ιωάννης Σωμάκης

Ο Ιωάννης Σωμάκης (1794-1854) ήταν Έλληνας αγωνιστής του 1821.

Βιογραφία
Γεννήθηκε το 1794 στο Χαλκί της Ηπείρου. Πήρε μέρος στους αγώνες του 1821. Αργότερα έγινε Πρόεδρος του Αρείου Πάγου. Διετέλεσε Σύμβουλος και μέλος του επιστημονικού Συλλόγου της Αρχαιολογικής Εταιρείας. Απεβίωσε το 1854.

Δισέγγονός του ήταν ο Χριστόφορος Καρόλου.

Πηγές
 

Έλληνες νομικοί
Αγωνιστές του 1821
Εισαγγελείς του Αρείου Πάγου
Άνω Ζερβοχώρι Ημαθίας

Το  Άνω Ζερβοχώρι Ημαθίας υπάγεται στον Δήμο Ειρηνούπολης και στον Νομό Ημαθίας.  Με τις νέες συνενώσεις δήμων που έγιναν, ανήκει πλέον διοικητικά στήν Ηρωϊκή Πόλη της Νάουσας.  Μαζί με το Παλαιό Ζερβοχώρι και τον Αρχάγγελο, αποτελούν την Τοπική Κοινότητα Ζερβοχωρίου.  Στην πλειονότητά του, κατοικείται από πρόσφυγες ποντιακής καταγωγής, (πολλοί προέρχονταν από το χωριό ΤΕΡΕΚΙΟΪ ΑΠΕΣΙΟΥ)  που ήρθαν το 1923 και την αποκατάστασή τους ανέλαβε η Επιτροπή Αποκαταστάσεως Προσφύγων Ε.Α.Π. Στην πρώτη άφιξή τους, οι κάτοικοι έμεναν στο Παλαιό Ζερβοχώρι (γνωστό και από τα Μυστικά του Βάλτου, της συγγραφέως Πηνελόπη Σ. Δέλτα), μαζί με γηγενείς Μακεδόνες, αλλά λόγω του βάλτου και της ελονοσίας, μετακινήθηκαν γύρω στο 1933 και δημιούργησαν τον νέο συνοικισμό Άνω Ζερβοχώρι, το  οποίο σήμερα είναι το μοναδικό χωριό με σύγχρονο Δημοτικό Κολυμβητήριο Ολυμπιακών διαστάσεων που  λειτουργεί όμως μόνο τους καλοκαιρινούς μήνες, μιας και είναι ανοιχτό. Περιλαμβάνει ακόμη μια μικρή εσωτερική πισίνα εκμάθησης κολύμβησης και αποδυτήρια. Με βάση την απογραφή του 2001 αριθμεί 731 κατοίκους και η ενορία του είναι αφιερωμένη στον Προφήτη Ηλία, όπου στις 20 Ιουλίου γίνεται η καθιερωμένη πανήγυρη του χωριού. Στις παρυφές του χωριού μέχρι πρόσφατα, λειτουργούσε η βιομηχανία ΖΑΝΑΕ, (κονσερβοποιία), η οποία όμως μετακινήθηκε τα τελευταία χρόνια σε άλλη περιοχή. Στις ίδιες εγκαταστάσεις λειτουργεί από το 2020 νέα βιομηχανία χυμοποίησης. Στο χωριό λειτουργεί και δραστηριοποιείται, ο Πολιτιστικός Σύλλογος Ποντιακά Νιάτα με σημαντικές δράσεις  και με σκοπό, τη διατήρηση των εθίμων και της παράδοσης. Η όλη περιοχή, κατοικείται από αρχαιοτάτων χρόνων, κάτι που αποδεικνύεται και από την ανακάλυψη προϊστορικών οικισμών στην περιοχή, όπως στο χωριό Αγγελοχώρι, όπου υπάρχουν κατάλοιπα προϊστορικών οικισμών και στο χωριό Πολυπλάτανος που αποκαλύφθηκε πλήθος ευρημάτων. Στην είσοδο του Άνω Ζερβοχωρίου και δυτικά της γέφυρας, βρέθηκαν εργαλεία προϊστορικών χρόνων. Όλα τα παραπάνω αποδεικνύουν ότι το χωριό είχε κατοικηθεί από την Νεότερη Νεολιθική και Πρώιμη Εποχή του Χαλκού.

Τοπική κοινότητα
Η τοπική κοινότητα Ζερβοχωρίου είναι χαρακτηρισμένη ως αγροτικός πεδινός οικισμός, με έκταση 24,122 χμ² (2011). Περιλαμβάνει και τους οικισμούς Παλαιό Ζερβοχώρι και Αρχάγγελος.

Πληθυσμός

(σε παρένθεση ο πληθυσμός της τοπικής κοινότητας)

Προσωπικότητες
 Κωνσταντίνος Φωτιάδης, Διδάκτορας Φιλοσοφίας του Πανεπιστημίου Tübingen. (Προσωπική ιστοσελίδα: pontos-genoktonia.gr).  
 Ευστάθιος Δ. Γαϊτανίδης, συγγραφεύς.
 Ο Άρχων Πρωτοψάλτης  "Γαϊτανιδης Κωνσταντίνος"  και Διευθυντής της χορωδίας Κιλκίς " Πέτρος ο Γλυκύς" 
Φωτιάδης Κωνσταντίνος Ε, 1948   συγγραφέας, λέκτορας στην Φιλοσοφική Σχολή του Α.Π.Θ.

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1964 (ΠΛ) 

Χωριά του νομού Ημαθίας
Δήμος Νάουσας
Αντώνιος Πασχάλης των Βουρβόνων

Ο Αντόνιο Πασκάλ (1755 - 1817) ήταν ινφάντης της Ισπανίας και νεότερος γιος του Καρόλου Γ΄ της Ισπανίας και της Μαρίας-Αμαλίας των Βέττιν-Σαξονίας, κόρης του Αυγούστου Γ΄ της Πολωνίας.

Βιογραφία
Ήταν νεότερος αδελφός των βασιλέων Καρόλου Δ΄ της Ισπανίας και Φερδινάνδου Α΄ των Δύο Σικελιών.
Επρόκειτο για έναν από τους πιο έξυπνους και εργατικούς γιους του Καρόλου Γ΄, ο οποίος ήταν ανθρωπιστής και με αγάπη στις τέχνες. Με τον θάνατο του θείου του Φερδινάνδου ΣΤ΄ της Ισπανίας, ο ίδιος, οι γονείς του και τα μεγαλύτερα αδέλφια του αναχώρησαν για την Ισπανία, όπου ο πατέρας του βασίλευσε ως Κάρολος Γ΄. Η μητέρα του απεβίωσε το 1760.

Οικογένεια
Νυμφεύτηκε το 1795 σε ηλικία 40 ετών την ανιψιά του Μαρία-Αμαλία των Βουρβόνων, τη 16χρονη κόρη του αδελφού του Καρόλου Δ΄ της Ισπανίας. Η σύζυγός του απεβίωσε μόλις 3 χρόνια αργότερα κατά τη γέννηση του μόνου τέκνου τους:
 ένα θνησιγενές τέκνο, 1798.

Παραπομπές

Εξωτερικοί σύνδεσμοι
 

Οίκος των Βουρβόνων-Ισπανίας
Νίγδη

Η Νίγδη (τουρκ: Niğde «Νίγντε») είναι πόλη και πρωτεύουσα της επαρχίας Νίγδης στην περιοχή της Κεντρικής Ανατολίας της Τουρκίας. Ο συνολικός πληθυσμός της πόλης είναι 348.081 κάτοικοι.

Τοποθεσία 
Η Νίγδη βρίσκεται στον ιστορικό-γεωγραφικό χώρο της Καππαδοκίας. Είναι κτισμένη σε υψόμετρο 1.300 μέτρων, ανάμεσα στα ηφαιστειακά βουνά Μελαντίζ, συμπεριλαμβανομένων του όρους Χασάν Νταγ κοντά στην πόλη Ακσαράι προς τα βόρεια. Ο ορεινός όγκος είναι ένας μεταμορφωμένος θόλος που περιέχει αντιμόνιο και εγκαταλελειμμένα ορυχεία σιδήρου. Πολλά λατομεία μαρμάρου δραστηριοποιούνται σήμερα πάνω στο καθαρό λευκό κρυσταλλικό μάρμαρο του ορεινού όγκου.

Προσωπικότητες 
Στη Νίγδη γεννήθηκαν ο επιχειρηματίας Λεωνίδας Κεστεκίδης, ο πολιτικός και διπλωμάτης Αθανάσιος Αγνίδης, οι βουλευτές του Οθωμανικού Κοινοβουλίου Ανανίας Καλίνογλου και Παντελάκης Κοσμίδης, ο συνθέτης Πέτρος Πετρίδης και η τραγουδίστρια Νουκχέτ Ντουρού. Ακόμη, από τη Νίγδη καταγόταν ο αξιωματούχος και πολιτικός της Οθωμανικής Αυτοκρατορίας, Γεώργιος Κούρτογλου.

Παραπομπές 

Ασιατικές πόλεις της Τουρκίας
Καππαδοκία
Δημήτριος Τσακαλώτος

Ο Δημήτριος Τσακαλώτος (1883-1919), γιος του Ευστρατίου, ήταν Έλληνας χημικός και καθηγητής πανεπιστημίου του 19ου αιώνα.

Γεννήθηκε το 1883 στην Αθήνα, με καταγωγή από την Πρέβεζα. Σπούδασε στο Εθνικό Πανεπιστήμιο της Αθήνας και αναγορεύτηκε διδάκτωρ των Φυσικών επιστημών. Συνέχισε τις σπουδές του παρακολουθώντας μαθήματα Χημείας στην Λειψία, τη Χαϊδελβέργη, την Γενεύη και το Λονδίνο.

Επέστρεψε και διορίστηκε το 1908 υφηγητής στο Πανεπιστήμιο Αθηνών και επιμελητής του εργαστηρίου της Ανόργανης Χημείας. Ακολούθως έγινε καθηγητής της Χημικής Τεχνολογίας και της Φυσικής Χημείας στο Πολυτεχνείο.

Υπήρξε ιδρυτής και διευθυντής του εργαστηρίου αιθέριων ελαίων στο Υπουργείο Γεωργίας. Συνέγραψε αρκετές επιστημονικές εργασίες σχετικά με την χημεία.

Απεβίωσε στη Ζυρίχη της Ελβετίας στις 6 Ιουλίου 1919. Ήταν εγγονός του εκπαιδευτικού Αθανάσιου Σακελλάριου.

Παραπομπές

Πηγές

Εξωτερικοί σύνδεσμοι 
 
 
Δημήτριος Τσακαλώτος. Εργαστήριο Φυσικοχημείας, ιστορία : https://web.archive.org/web/20151001014345/http://jupiter.chem.uoa.gr/pchem/lab/tsakalotos.html

Έλληνες χημικοί
Έλληνες πανεπιστημιακοί
Καθηγητές Εθνικού και Καποδιστριακού πανεπιστημίου Αθηνών
Οικογένεια Τσακαλώτου
Δημήτριος Χόνδρος

Ο Δημήτριος Χόνδρος (Σέρρες, 1882 - Αθήνα, 29 Ιουλίου 1962) ήταν Έλληνας φυσικός και καθηγητής πανεπιστημίου.

Βιογραφικά στοιχεία 
Γεννήθηκε στις Σέρρες το 1882. Ο πατέρας του ήταν έμπορος και πρόξενος της Ιταλίας στις Σέρρες. Εκεί αλλά και στη Θεσσαλονίκη πήγε σχολείο και στη συνέχεια σπούδασε στο Πανεπιστήμιο της Αθήνας και αναγορεύτηκε διδάκτωρ των Φυσικών Επιστημών το 1905. Συνέχισε τις σπουδές του στη Γερμανία, στα Πανεπιστήμια του Γκέτινγκεν (1907) και του Μονάχου (1908) υπό τον καθηγητή Σόμερφελντ, όπου αναγορεύτηκε εκ νέου διδάκτωρ της Φυσικής.

Επέστρεψε και το 1910 διορίστηκε Υποεπιμελητής του Χημικού εργαστηρίου του Εθνικού Πανεπιστημίου. Διορίστηκε τακτικός καθηγητής της Φυσικής το 1912 και διετέλεσε Πρόεδρος της Γεωδαιτικής και Γεωφυσικής Επιτροπής του Κράτους και Πρόεδρος του Τηλεπικοινωνιακού Συμβουλίου και του Γνωμοδοτικού Τεχνικού Συμβουλίου ραδιοφωνίας. Διετέλεσε κοσμήτορας της Σχολής Θετικών Επιστημών κατά το ακαδημαϊκό έτος 1917-1918. Αποχώρησε από το Πανεπιστήμιο του 1952 με τον τίτλο του ομότιμου καθηγητή.

Δύο μέρες μετά το διορισμό του στο Πανεπιστήμιο παντρεύτηκε την Ανθή Δαμάσκου, με την οποία απέκτησε 4 παιδιά. Ήταν λάτρης της μουσικής και έπαιζε βιολί στον ελεύθερο του χρόνο, ενώ ασχολιόταν επίσης με την αεροπορία.

Συμμετείχε ως στρατιώτης στην απελευθέρωση της Θεσσαλονίκης το 1912, ενώ πολέμησε και στους Βαλκανικούς Πολέμους. Το 1913 εστάλη μαζί με τον Κωνσταντίνο Ζέγγελη στη Μακεδονία για να καταγράψουν τις ωμότητες των Βουλγάρων, ενώ το 1940 ζήτησε να καταταχθεί στην αεροπορία για να λάβει μέρος στον Ελληνοϊταλικό πόλεμο, κάτι που όμως δεν του επετράπη. Ο ίδιος όμως βοήθησε ως εθελοντής τη μάχη των Ελλήνων. Μετά τον πόλεμο ανήκε και πάλι στην ομάδα η οποία κατέγραψε τις ωμότητες των Βουλγάρων στη Μακεδονία. Τον Δεκέμβριο του 1944 κατά την υποχώρηση του ΕΛΑΣ από την Αθήνα συνελλήφθη στην Κηφισιά και κρατήθηκε όμηρος για αρκετές μέρες.

Τη δεκαετία του 1950 ήταν υποψήφιος βουλευτής με την ΕΡΕ, αλλά απέτυχε να εκλεγεί. Υπήρξε επίσης ιδρυτικό μέλος της ΕΛΠΑ καθώς και πρόεδρος του διοικητικού συμβουλίου της Αεροπορικής Ένωσης Αθηνών.

Έγραψε σημαντικό αριθμό επιστημονικών εργασιών σχετικά με τη φυσική. Το 1953 εκπροσώπησε την Ελλάδα στην Κοινοπραξία των Πυρηνικών Ερευνών (CERN), στην Γενεύη της Ελβετίας.

Απεβίωσε στις 29 Ιουλίου 1962 στην Αθήνα.

Παραπομπές

Πηγές 

 

 

Καθηγητές Εθνικού και Καποδιστριακού πανεπιστημίου Αθηνών
Έλληνες φυσικοί
Αθανάσιος Τσακαλώτος

Ο Αθανάσιος Τσακαλώτος ήταν Έλληνας καθηγητής του Πανεπιστημίου του 19ου αιώνα.

Βιογραφικά στοιχεία 
Γεννήθηκε το 1885 στην Αθήνα. Σπούδασε στο Εθνικό Πανεπιστήμιο και αναγορεύτηκε διδάκτωρ της ιατρικής και των Φυσικών Επιστημών. Συνέχισε τις σπουδές του στη Γερμανία. Επέστρεψε στην Ελλάδα και διορίστηκε καθηγητής στο Πανεπιστήμιο.

Πηγές 
 

Έλληνες πανεπιστημιακοί
Οικογένεια Τσακαλώτου
Νόα Ρίνγκερ

Ο Νόα Ρίνγκερ (αγγ. Noah Ringer, ολοκληρωμένο όνομα Νόα Άντρου Ρίνγκερ, αγγ. Noah Andrew Ringer) γεννήθηκε στις 18 Νοεμβρίου 1996, στο Ντάλας του Τέξας, και είναι Αμερικάνος ηθοποιός.

Πρώτα χρόνια

Ο Νόα Ρίνγκερ γεννήθηκε στο Ντάλας του Τέξας, και είναι αθλητής του ταεκβοντό. Στη ηλικία των 12, έλαβε τη μαύρη ζώνη από την Αμερικάνικη Όμοσπονδία Ταεκβοντό. Αποτελεί μέλος μιας ομάδας ταεκβοντό, από όπου έμαθε για ένα κάστινγκ της Paramount Pictures για το ρόλο του Άανγκ στη ταινία The Last Airbender. Μετά το κάστινγκ, έγινε δεχτός για το ρόλο του Άανγκ στη ταινία και άρχισε τη συνεργασία του με τη Creative Artists Agency. Στις 27 Μαρτίου 2010, συμμετείχε στα Nickelodeon Kids' Choice Awards, μαζί με τη Νίκολα Πέλτζ, το Ντέβ Πάτελ και το Τζάκσον Ρέτμπουν, για να παρουσίασει τη ταινία.

Φιλμογραφία

Παραπομπές

Εξωτερικοί σύνδεσμοι 
Επίσημη ιστοσελίδα

"Shyamalan Casts The Last Airbender" - SFLuxe

Αμερικανοί άνδρες ηθοποιοί κινηματογράφου
Νικόλαος Μακκάς

Ο Νικόλαος Μακκάς (1847 - 1935) ήταν Έλληνας ιατρός και καθηγητής πανεπιστημίου.

Βιογραφικά στοιχεία
Γεννήθηκε το 1847 στη Σύρο, όπου ολοκλήρωσε τη βασική του εκπαίδευση. Μετά το γυμνάσιο μετέβη στη Βιέννη, όπου σπούδασε ιατρική στο εκεί Πανεπιστήμιο και αναγορεύτηκε διδάκτωρ. Επέστρεψε στην Ελλάδα και εξάσκησε ιδιωτικά το ιατρικό επάγγελμα, αρχικά στη γεννέτηρά του και στη συνέχεια στην Αθήνα. 

Το 1879 διορίστηκε υφηγητής της Νοσολογίας και το 1893, μετά το θάνατο του Θεόδωρου Αφεντούλη έγινε καθηγητής της Φαρμακολογίας (1893-1902). Στη συνέχεια εξελέγη καθηγητής της Ειδικής Νοσολογίας (1902-1906) και το 1906 διαδέχτηκε τον αποθανόντα Γεώργιο Καραμήτσα στην έδρα της Παθολογικής Κλινικής. Επίσης, διετέλεσε Κοσμήτωρ της Ιατρικής Σχολής.

Διηύθυνε το Παθολογικό τμήμα του «Ευαγγελισμού» από το 1883 μέχρι το 1906 και διετέλεσε μέλος της διοίκησης του Ελληνικού Ερυθρού Σταυρού και του «Δρομοκαΐτειου». Ως καθηγητής απασχολείτο στο δημοτικό νοσοκομείο «Ελπίς», ενώ το 1893 ανέλαβε τη διεύθυνση του «Αιγινήτειου». Το 1919 εξελέγη ομότιμος καθηγητής. Υπήρξε ένας από τους ιδρυτές και εκδότες του περιοδικού Γαληνός. Ο Νικόλαος Μακκάς ήταν διακεκριμένο μέλος της Ιατρικής Εταιρείας Αθηνών, στις συνεδριάσεις της οποίας συνεισέφερε και με ανακοινώσεις των επιστημονικών ερευνών του. 

Ο Νικ. Μακκάς ήταν μέλος ιατρικής οικογένειας και οικογένειας πανεπιστημιακών. Ο πατέρας του, Γεώργιος Α. Μακκάς, καθώς και ο γιος του Γεώργιος Ν. Μακκάς (1877-1946), χρημάτισαν καθηγητές ιατρικής στο Πανεπιστήμιο Αθηνών. Επίσης, γιατρός (χειρουργός) ήταν και ο άλλος γιος του, Μαθιός Μακκάς (1879–1965), συγγραφέας διαφόρων ιατρικών μελετών, ο οποίος διετέλεσε για ένα διάστημα υφηγητής της χειρουργικής στο Πανεπιστήμιο της Βόννης.

Ο Νικόλαος Μακκάς απεβίωσε το 1935 στην Αθήνα.

Δημοσιεύσεις
Ο Νικ. Μακκάς συνέγραψε και δημοσίευσε -μεταξύ άλλων- τις ακόλουθες επιστημονικές μελέτες:

 Αναλυτική εξέτασις των περί φθίσεως έργων των εν Σύρω ιατρών Κων Ζαλλώνη και Παρασκευά (1874)
  Οδηγίαι προς νοσηλείαν αρρώστων (1875, ²1921)
 Η φθίσις του λάρυγγος (1879)
 Αιτιολογικαί μελέται περί των εν Ελλάδι επιδημιών της διφθερίτιδος (1882)
 Ο εξανθηματικός τύφος εν Αθήναις (1884)
 Ο επιδημικός κατάρρους εν Αθήναις κατά Δεκέμβριον του 1889 (1890)
 Η εξέλιξις της πρακτικής ιατρικής εν Ελλάδι'' (1898)

Παραπομπές

Πηγές 

 

 

 

 

 

Έλληνες παθολόγοι
Έλληνες νοσολόγοι
Έλληνες φαρμακολόγοι
Καθηγητές Εθνικού και Καποδιστριακού πανεπιστημίου Αθηνών
Έλληνες ιατροί του 19ου αιώνα
Έλληνες ιατροί του 20ου αιώνα
Σπυρίδων Λιβιεράτος

Ο Σπυρίδων Γ. Λιβιεράτος (1881 - 1962)  ήταν Έλληνας Καθηγητής Πανεπιστημίου και ιατρός.

Βιογραφία 
Γεννήθηκε στο Ληξούρι της Κεφαλονιάς, όπου και πήγε σχολείο. Μετά το γυμνάσιο πήγε στην Γένουα της Ιταλίας και σπούδασε ιατρική, ενώ αναγορεύτηκε διδάκτωρ. Επέστρεψε στην Ελλάδα και διορίστηκε καθηγητής της στην Ιατρική Σχολή της Αθήνας. Συνετέλεσε στη σύσταση της Παθολογικής Σχολής και στην ίδρυση του Λαϊκού Νοσοκομείου. Διετέλεσε πρόεδρος της Ιατρικής Εταιρείας. Δημοσίευσε 149 επιστημονικές εργασίες. Απεβίωσε στην Αθήνα, σε ηλικία 81 ετών, ενώ κηδεύτηκε τον Μάιο του 1962.

Παραπομπές

Πηγές 
 

Έλληνες πανεπιστημιακοί
Έλληνες ιατροί του 20ου αιώνα
Βλαδίμηρος Μπένσης

Ο Βλαδίμηρος Μπένσης (1877-1950) ήταν Έλληνας Καθηγητής Πανεπιστημίου και ιατρός.

Βιογραφία 
Γεννήθηκε στην Αθήνα στις 20 Ιουνίου 1877. Ήταν γιος του εισαγγελέα εφετών Γεωργίου Μπένση (1838-1914) και της μονογενούς κόρης του Ρώσου εμβληματικού κριτικού λογοτεχνίας Βισαριόν Μπελίνσκι (1811-1848). Γυμνάσιο πήγε στην Κέρκυρα, σπούδασε ιατρική στο Παρίσι, όπου και αναγορεύθηκε διδάκτωρ. Επέστρεψε στην Αθήνα και διορίστηκε επιμελητής της Παθολογικής κλινικής του Εθνικού Πανεπιστημίου. Διετέλεσε διευθυντής του Σανατορίου «Σωτηρία», αργότερα διορίστηκε γενικός διευθυντής της υγιεινής. Αντιπροσώπευσε το Πανεπιστήμιο κατά την εκατονταετηρίδα της Ιατρικής Ακαδημίας των Επιστημών στην Αγία Πετρούπολη.

Ο Μπένσης ήταν λάτρης των οχημάτων και πρωτοπόρος του μηχανοκίνητου αθλητισμού στην Ελλάδα. Ήταν από τα ιδρυτικά μέλη του Συλλόγου Ελλήνων Αυτοκινητιστών, της σημερινής ΕΛΠΑ, που ιδρύθηκε το 1924, και πρώτος πρόεδρός του μέχρι το 1926, οπότε και τον διαδέχθηκε ο Α. Σταθάκης.

Πηγές

Παραπομπές

Μπενσης, Βλαδιμηρος
Μπενσης, Βλαδιμηρος
Κοινό των Χαλκιδέων

Το Κοινό των Χαλκιδέων (ή Ολύνθιοι ή Χαλκιδείς επί Θράκης ήταν μία ομοσπονδιακή ένωση των Ευβοϊκών αποικιών της Χαλκιδικής. Η συγκρότηση του κοινού πραγματοποιήθηκε το 430 π.Χ. και καταλύθηκε από τον Φίλιππο Β΄ το 348 π.Χ. μετά την κατάληψη της Ολύνθου από τους Μακεδόνες.

Ιστορία
Το 432 π.Χ. η Όλυνθος αποσπάστηκε από τη Δηλιακή συμμαχία και μαζί με γειτονικές πόλεις συγκρότησαν ομοσπονδιακή ένωση που ονομάστηκε κοινό των Χαλκιδέων. Η αρχική μορφή του κοινού δεν μας είναι γνωστή με ακρίβεια και αποτελεί αντικείμενο ακαδημαϊκής διαμάχης. Με την υπογραφή της Νικίειου ειρήνης μεταξύ της Αθήνας και της Σπάρτης το κοινό παρέμεινε ουδέτερο αλλά λόγω της γειτνίασης τους με τα γεγονότα του Πελοποννησιακού πολέμου αναμίχθηκαν σε συγκρούσεις. Μία από αυτές είναι και η μάχη της Σπάρτωλου μεταξύ του Κοινού των Χαλκιδέων και των Αθηναίων.

Το 393 π.Χ. ο βασιλιάς Αμύντας σύναψε συμφωνία ειρήνης με το κοινό για να στραφεί απερίσπαστος εναντίον των Ιλλυριών. Με τη συμφωνία αυτή το κοινό επεκτάθηκε και σε περιοχές εκτός Χαλκιδικής και συμπεριέλαβε στην επικράτεια του τις ευβοϊκές αποικίες της Πιερίας καθώς και την Πέλλα. Το 383 π.Χ. ο Αμύντας συνεργάστηκε με την Σπάρτη που είχε προσκληθεί από τις πόλεις Άκανθος και Απολλωνία για να αντιμετωπίσουν την πίεση που δέχονταν για να ενταχθούν στο κοινό. Η Σπάρτη κατάφερε να αποσπάσει την Ποτίδαια από το κοινό τα επόμενα χρόνια και μετά από τριετείς συγκρούσεις υποχρέωσε τους Χαλκιδείς να διαλύσουν το κοινό, κάτι που τελικά ήταν προσωρινό. Τα επόμενα χρόνια το κοινό βρέθηκε να συμμετέχει στη δεύτερη Αθηναϊκή συμμαχία και κατά τη διάρκεια του Πολέμου του Φιλίππου με τους Αθηναίους τάχτηκαν στο πλευρό των Αθηναίων. Αυτό είχε ως αποτέλεσμα ο Φίλιππος να εκστρατεύσει εναντίον της περιοχής. Το 348 π.Χ κατέλαβε και κατέστρεψε την Όλυνθο και η Χαλκιδική έγινε μέρος του Μακεδονικού Βασιλείου.

Παραπομπές

Αρχαία Χαλκιδική
Χαλκιδεων Κοινο
Ναμπέλ (Κυβερνείο)

Το Κυβερνείο (νομός) Ναμπέλ, είναι ένας από τους 24 νομούς της Τυνησίας. Βρίσκεται στο βόρειο ανατολικό τμήμα, χερσόνησο της χώρας και πρωτεύουσα είναι η ομώνυμη πόλη Ναμπέλ. Έχει συνολική έκταση 2.788 τ.χλμ., (17ο σε έκταση), και πληθυσμό 723.800 κατοίκους(2007). Δημιουργήθηκε το 1956.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Σιλγιάνα (Κυβερνείο)

Το Κυβερνείο (νομός) Σιλγιάνα, ή Σιλιάνα είναι ένας από τους 24 νομούς της Τυνησίας. Βρίσκεται στο βόρειο μεσόγειο τμήμα της χώρας και πρωτεύουσα είναι η ομώνυμη πόλη Σιλιάνα. Έχει συνολική έκταση 4.631 τ.χλμ., (12ο σε έκταση), και πληθυσμό 233.300 (2007). Δημιουργήθηκε το 1974.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Κυβερνείο του Σφαξ

Το Κυβερνείο (νομός) Σφαξ είναι ένας από τους 24 νομούς της Τυνησίας. Βρίσκεται στο κεντρικό ανατολικό παραθαλάσσιο τμήμα της χώρας και πρωτεύουσα είναι η ομώνυμη πόλη Σφαξ. Έχει συνολική έκταση 7.545 τ.χλμ., (6ο σε έκταση), και πληθυσμό 904.000 (2007). Δημιουργήθηκε το 1956.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.
Κυβερνείο του Μπεν Αρούς

Το Κυβερνείο του Μπεν Αρούς είναι ένα από τους 24 κυβερνεία της Τυνησίας. Βρίσκεται στο βόρειο παραθαλάσσιο τμήμα της χώρας και πρωτεύουσα είναι η ομώνυμη πόλη Μπεν Αρούς. Έχει συνολική έκταση 761 τ.χλμ., (22ο σε έκταση), και πληθυσμό 542.700 (2006). Δημιουργήθηκε το 1983.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Μπεν Αρους
Αλ Καφ (Κυβερνείο)

Το Κυβερνείο (νομός) Αλ Καφ  είναι ένας από τους 24 νομούς της Τυνησίας. Βρίσκεται στο βόρειο δυτικό μεσόγειο τμήμα της χώρας, στη παραμεθόριο με την Αλγερία.  Πρωτεύουσα είναι η ομώνυμη πόλη Αλ Καφ. Έχει συνολική έκταση 4.965 τ.χλμ., (10ο σε έκταση), και πληθυσμό 257.300 (2007). Δημιουργήθηκε το 1956.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Αλ Κασράυν (Κυβερνείο)

Το Κυβερνείο (νομός) Αλ Κασράυν, ή Κασερίν είναι ένας από τους 24 νομούς της Τυνησίας. Βρίσκεται στο δυτικό κεντρικό μεσόγειο τμήμα της χώρας, στην παραμεθόριο με την Αλγερία. Πρωτεύουσα είναι η ομώνυμη πόλη Αλ Κασράυν. Έχει συνολική έκταση 8.066 τετρ. χλμ., (5ο σε έκταση), και πληθυσμό 439.243 (2014). Δημιουργήθηκε το 1956.

Πηγές 
 Εγκυκλοπαίδεια Πάπυρος Λαρούς Μπριτάννικα, τόμ. 58ος, σελ. 294.

Αλ Κασραυν
Ζαγκουάν (Κυβερνείο)

Το Κυβερνείο (νομός) Ζαγκουάν είναι ένας από τους 24 νομούς της Τυνησίας. Βρίσκεται στο βόρειο ανατολικό μεσόγειο τμήμα της χώρας και πρωτεύουσα είναι η ομώνυμη πόλη Ζαγκουάν. Έχει συνολική έκταση 2.768 τ.χλμ., (18ο σε έκταση), και πληθυσμό 168.000 (2007). Δημιουργήθηκε το 1976.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Αρυάνα (Κυβερνείο)

Το Κυβερνείο (νομός) Αρυάνα είναι ένας από τους 24 νομούς της Τυνησίας. Βρίσκεται στο βόρειο τμήμα της χώρας και πρωτεύουσα είναι η ομώνυμη πόλη Αρυάνα. Έχει συνολική έκταση 482 τ.χλμ., (23ο σε έκταση), και πληθυσμό 459.000 (2006). Δημιουργήθηκε το 1983.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Μίκο Χίρβονεν

Ο Μίκο Χίρβονεν (αγγλικά: Mikko Hirvonen) είναι επαγγελματίας οδηγός Ράλλυ από το 2002. Γεννήθηκε στις 31 Ιουλίου του 1980 στη Φινλανδία. Από το 2006 θεωρείται οδηγός της Φόρντ. Συνοδηγός του σε όλη τη διάρκεια της καριέρας του είναι ο 39χρονος Γιάρμο Λέχτινεν.

Καριέρα

2002-2005: Σουμπαρού 

Την καριέρα του την άρχισε στη γιαπωνέζικη εταιρία Σουμπαρού (Subaru) με την οποία είχε συμβόλαιο τριών χρόνων. Το 2002 εμφανίστηκε με ένα Σουμπαρού Ιμπρέζα στο Ράλι με τις 1000 λίμνες, στο Ράλι Φινλανδίας. Το 2004 ήταν παρτενέρ με τον πρωταθλητή του 2003,Πέτερ Σόλμπεργκ. Το 2005 έφυγε από την ομάδα αυτή και τον αντικατέστησε ο Κρις Άκτινσον. Τελευταίος του αγώνας ήταν στο Ράλι Μεγάλης Βρετανίας.

2006-: Φόρντ 

Από τότε θεωρείται ένας από τους πιο ριψοκίνδυνους και πιο σημαντικούς οδηγούς στο Παγκόσμιο Πρωτάθλημα Ράλι. Το 2006 κατάφερε να πανηγυρίσει την πρώτη του νίκη στο Ράλι Αυστραλίας. Τη δεύτερη την κατέκτησε το 2007 στο Ράλι Νορβηγίας.

2009: Σκόντα 

Ο Μίκο συμμετέχει και σε ένα άλλο πρωτάθλημα που βρίσκεται λίγο πίσω καθώς υπάρχει από το 2006. Συμμετέχει στο Διηπειρωτικό Πρωτάθλημα Ράλι και στην ομάδα της Σκόντα. Νίκησε τον αγώνα του Μονακό παίρνοντας 10 βαθμούς.

Οι νίκες του συνολικά

Πηγές
[Official Website]
[BP Ford World Rally Team]
[M-Sport Ford WRC team website]

Δείτε επίσης
 Πέτερ Σόλμπεργκ
 Σεμπαστιάν Λέμπ
 Τόμι Μάκινεν
 Κόλιν Μακ Ρέι
 Μάρκους Γκρόνχολμ
 Κάρλος Σάινθ

Φινλανδοί
Φινλανδοί οδηγοί αγωνιστικών αυτοκινήτων
Κουμ Καν

Το Κουμ Καν είναι παιχνίδι που παίζεται με τράπουλα. Προέρχεται, όπως πολλά χαρτοπαίγνια από το Ραμί.
Ήταν εξαιρετικά δημοφιλές στην Ελλάδα τις δεκαετίες '60 και '70. Παίζεται με όλα τα φύλλα από δύο, τουλάχιστον, τράπουλες καθώς και ένα μπαλαντέρ ανά τράπουλα  και μπορούν να παίξουν από δύο έως δέκα παίκτες.

Κανόνες
Οι παίκτες γύρω από ένα τραπέζι και αυτός που μοιράζει δίνει από 10 φύλλα στον καθένα (δύο - δύο) με τη φορά των δεικτών του ρολογιού. Τέλος, τοποθετεί ένα φύλλο κάτω, ανοιχτό και το παιχνίδι αρχίζει. Κάθε παίκτης, όταν έρχεται η σειρά του παίρνει είτε το πρώτο ανοιχτό φύλλο από κάτω, είτε το πρώτο από τα κλειστά και στη συνέχεια πετάει κάποιο από τα φύλλα του κάτω ανοιχτό.
Σκοπός του παιχνιδιού είναι να συμπληρωθούν σειρές από τρία ή περισσότερα φύλλα, είτε του ίδιου αριθμού (π.χ. 3 τριάρια) είτε συνεχόμενα του ιδίου χρώματος (π.χ. 4, 5, 6, 7 καρό)
Νικητής της παρτίδας είναι αυτός που θα απαλλαγεί από όλα τα φύλλα του χεριού του. Αυτό μπορεί να το κάνει είτε κατεβάζοντας σταδιακά τις σειρές που συμπληρώνει, ή μια και καλή στο τέλος. Οι μπαλαντέρ μπορούν να χρησιμοποιηθούν στη θέση οποιουδήποτε χαρτιού και αυτός που κατεβάζει μια σειρά που περιλαμβάνει και μπαλαντέρ, πρέπει να ονομάσει το φύλλο που αντικαθιστά ο μπαλαντέρ.
Αν κάποιος έχει κατεβάσει μπροστά του μια σειρά, π.χ. J-Q-K κούπα, οποιοσδήποτε από τους άλλους παίκτες, όταν έρθει η σειρά του, μπορεί να απαλλαγεί από ένα ή περισσότερα φύλλα του συμπληρώνοντας αυτή τη σειρά, με το 10 κούπα για παράδειγμα εφόσον έχει κατεβάσει έστω μια τρίτη. Επίσης, αν υπάρχει κάτω μπαλαντέρ, μπορεί κάποιος από τους παίκτες να τον πάρει και να τον αντικαταστήσει με το πραγματικό χαρτί.

Βαθμολογία
Όταν ένας παίκτης "βγει" οι υπόλοιποι "γράφουν" τους πόντους που τους έχουν μείνει στο χέρι ως εξής:
Άσσοι: ο πρώτος 1, οι υπόλοιποι 11,
Φιγούρες: 10 πόντοι,
Μπαλαντέρ: 20 πόντοι,
Υπόλοιπα φύλλα: ο αριθμός τους

Σε πολλές από τις ταινίες του ελληνικού κινηματογράφου της δεκαετίας του 60, περιλαμβάνονται σκηνές του παιχνιδιού Κουμ Καν. Οι πιο χαρακτηριστικές από αυτές είναι Η χαρτοπαίχτρα, Υπάρχει και Φιλότιμο, Ο Ηλίας του 16ου.

Εξωτερικοί σύνδεσμοι
Περιγραφή του Κουμ Καν

Χαρτοπαίγνια
Κεμπιλί (Κυβερνείο)

Το Κυβερνείο (νομός) Κεμπιλί είναι ένας από τους 24 νομούς της Τυνησίας. Βρίσκεται στο νοτιοδυτικό τμήμα της χώρας στα σύνορα με την Αλγερία. Πρωτεύουσα είναι η ομώνυμη πόλη Κεμπιλί. Έχει συνολική έκταση 22.084 τ.χλμ., (2ο σε έκταση), και πληθυσμό 146.500 (2007). Δημιουργήθηκε το 1981.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Μοναστίρ (Κυβερνείο)

Το Κυβερνείο (νομός) Μοναστίρ, ή Μουναστίρ, είναι ένας από τους 24 νομούς της Τυνησίας. Βρίσκεται στο βορειοανατολικό παραθαλάσσιο τμήμα της χώρας. Πρωτεύουσα είναι η ομώνυμη πόλη Μοναστίρ. Έχει συνολική έκταση 1019 τ.χλμ., (21ο σε έκταση), και πληθυσμό 548.828 κατοίκους (απογραφή 2014). Δημιουργήθηκε το 1974.

Παραπομπές

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Ταουζάρ (Κυβερνείο)

Το Κυβερνείο (νομός) Ταουζάρ , ή Τοζέρ, είναι ένας από τους 24 νομούς της Τυνησίας. Βρίσκεται στο κεντρικό δυτικό τμήμα της χώρας στα σύνορα με την Αλγερία. Είναι το δυτικότερο τμήμα της χώρας. Πρωτεύουσα είναι η ομώνυμη πόλη Ταουζάρ, ή Τοζέρ. Έχει συνολική έκταση 4.719 τ.χλμ. (11ο σε έκταση) και πληθυσμό 100.300 (2007), το μικρότερο τμήμα σε πληθυσμό. Δημιουργήθηκε το 1956.

Πηγές
 Εγκυκλοπαίδεια Πάπυρος Λαρούς Μπριτάννικα, τόμ. 58ος, σελ. 294

Κυβερνεία της Τυνησίας
Ταταουίν (Κυβερνείο)

Το Κυβερνείο (νομός) Ταταουίν είναι ένας από τους 24 νομούς της Τυνησίας. Βρίσκεται στο νότιο τμήμα της χώρας στα σύνορα με την Αλγερία και την Λιβύη. Είναι το μεγαλύτερο σε έκταση Κυβερνείο της χώρας. Πρωτεύουσα είναι η ομώνυμη πόλη Ταταουίν. Έχει συνολική έκταση 38.889 τ.χλμ., (1ο σε έκταση), και πληθυσμό μόλις 144.200 κατοίκους (2007). Δημιουργήθηκε το 1981.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Σιντί Μπουζίντ (Κυβερνείο)

Το Κυβερνείο (νομός) Σιντί Μπουζίντ είναι ένας από τους 24 νομούς της Τυνησίας. Βρίσκεται στο κεντρικό μεσόγειο τμήμα της χώρας. Πρωτεύουσα είναι η ομώνυμη πόλη Σιντί Μπουζίντ. Έχει συνολική έκταση 6.994 τ.χλμ., (8ο σε έκταση), και πληθυσμό 403.500 (2007). Δημιουργήθηκε το 1973.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Σούσα (Κυβερνείο)

Το Κυβερνείο (νομός) Σούσα είναι ένας από τους 24 νομούς της Τυνησίας. Βρίσκεται στο βορειοανατολικό παραθαλάσσιο τμήμα της χώρας. Πρωτεύουσα είναι η ομώνυμη πόλη Σούσα. Έχει συνολική έκταση 2.621 τ.χλμ., (19ο σε έκταση), και πληθυσμό 579.200 (2007). Δημιουργήθηκε το 1956.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Τζεντούμπα (Κυβερνείο)

Το Κυβερνείο (νομός) Τζεντουμπά είναι ένας από τους 24 νομούς της Τυνησίας. Βρίσκεται στο βορειοδυτικότερο παραθαλάσσιο τμήμα της χώρας στα σύνορα με την Αλγερία. Πρωτεύουσα είναι η ομώνυμη πόλη Τζεντουμπά. Έχει συνολική έκταση 3.102 τ.χλμ. (15ο σε έκταση), και πληθυσμό 420.400 (2007). Δημιουργήθηκε το 1956.

Πηγές 
 Εγκυκλοπαίδεια Πάπυρος Λαρούς Μπριτάννικα, τόμ. 58ος, σελ. 294

Κυβερνεία της Τυνησίας
Τζέρμπα

Η Τζέρμπα (αραβικά: جربة) είναι νησί της Τυνησίας στη Μεσόγειο θάλασσα. Είναι το μεγαλύτερο νησί της Τυνησίας και βρίσκεται στον Κόλπο του Γκαμπές. Το ψηλότερο σημείο είναι 420 μέτρα από την επιφάνεια της θάλασσας, έχει έκταση 514 τ.χλμ. και απέχει 3,89 χλμ. από την κοντινότερη ακτή της Αφρικής.

Τοπικές παραδόσεις αναφέρουν ότι η Τζέρμπα είναι το νησί των Λωτοφάγων από το οποίο πέρασε ο Οδυσσέας κατά την περιπλάνηση του. Στην αρχαιότητα στο νησί υπήρχαν 3 πόλεις, σήμερα μάλιστα έχουν ανασκαφεί κατάλοιπα αρχαίου λιμανιού. Στον Μεσαίωνα πέρασε στην κυριαρχία των Ισπανών και αργότερα των Οθωμανών. 

Πρωτεύουσα της Τζέρμπα και μεγαλύτερη πόλη είναι η Houmt Souk με 60.000 κατοίκους και όλο το νησί έχει πληθυσμό 120.000 κάτοικους. Διαθέτει και αεροδρόμιο. Σήμερα χρησιμοποιείται από τον Τυνησιακό στρατό αλλά είναι και δημοφιλής τουριστικός προορισμός.

Εξωτερικοί σύνδεσμοι
 Τουριστικός οδηγός για την Τυνησία Τζέρμπα

Νησιά της Τυνησίας
Τζέρεμι Ζούκερμαν

Ο Τζέρεμι Ζούκερμαν (αγγ. Jeremy Zuckerman) είναι Αμερικάνος μουσικοσυνθέτης. Αποφοίτησε από το Μουσικό Κολέγιο του Μπέρκλι, το οποίο βρίσκεται στη Βοστώνη της Μασαχουσέτης, και από το Ινστιτούτο Τεχνών της Καλιφόρνιας. Γνωστός για τη δουλειά του στο Avatar: The Last Airbender και για τη συνεργασία του με τον Νταβίντ Λι Ροθ.

Παραπομπές

Εξωτερικοί συνδέσμοι
Official website
Interview with the Track Team at Soundtrack.net
Interview with the Track Team at AvatarSpirit.Net
Interview With Jeremy Zuckerman Composer of Avatar The Last Airbender Soundtrack at *AvatarTheLastAirbenderOnline.com

Αμερικανοί συνθέτες
Αναστασία (όνομα)



Αναστασία

Το όνομα Αναστασία προέρχεται από το αρχαίο ρήμα ανίστημι που σημαίνει σηκώνω, ξεσηκώνω ή ανασταίνω. Υποκοριστικά του ονόματος είναι: Αναστασούλα, Νατάσσα, Τασούλα, Τασσώ,  Τασού, Τασία, Σία, Σίσσυ, Σίνα. Στα Αγγλικά είναι: (Stacy). 

Υπάρχουν έξι (6) γιορτές στην χριστιανική ορθόδοξη εκκλησία:

1. Αναστασία η Πατρικία: 10 Μαρτίου 

2. Αναστασία η Μάρτυς: 15 Απριλίου 

3. Αναστασία η Παρθενομάρτυς: 12 Οκτωβρίου 

4. Αναστασία η Ρωμαία: 29 Οκτωβρίου 

5. Αναστασία η Φαρμακολύτρια: 22 Δεκεμβρίου 

6. Η Αναστασία επίσης μπορεί να γιορτάζει και το Πάσχα που είναι Κινητή Εορτή.

Αναστάσιος

Μια γυναίκα με το όνομα Αναστασία μπορεί να έχει ονομαστική γιορτή, όταν το όνομά της προέρχεται από το ανδρικό όνομα Αναστάσιος. 

 Αναστάσιοι οι Δύο Ομολογητές Μαθητές του Αγίου Μαξίμου: 20 Σεπτεμβρίου
 Αναστάσιος ο Πέρσης: 22 Ιανουαρίου
 Αναστάσιος ο Πέρσης Ανακομιδή Λειψάνου: 24 Ιανουαρίου
 Αναστάσιος ο Νεομάρτυς ο Ναυπλιεύς: 1 Φεβρουαρίου
 Αναστάσιος ο Ιεροσολύμων: 10 Φεβρουαρίου
 Αναστάσιος ο Αντιοχείας: 20 Απριλίου
 Αναστάσιος ο Όσιος ο Σαναΐτης: 21 Απριλίου
 Αναστάσιος ο Μάρτυς ο αναστάς: 21 Ιουνίου
 Αναστάσιος ο Νέος ιερομάρτυς: 8 Ιουλίου
 Αναστάσιος ο Νεκρέγερτος: 8 Αυγούστου
 Αναστάσιος ο Όσιος εν Κύπρω: 17 Σεπτεμβρίου
 Αναστάσιος ο Μάρτυς: 25 Οκτωβρίου
 Αναστάσιος ο Νεομάρτυς: 18 Νοεμβρίου
 Αναστάσιος ο Μάρτυς: 5 Δεκεμβρίου
 Ο Αναστάσιος γιορτάζει επίσης και το Πάσχα, που είναι κινητή εορτή.

Κάθε ορθόδοξος χριστιανός με το όνομα Αναστάσιος ή Αναστασία, μπορεί να επιλέξει με ποιο όνομα Αγίου ή Αγίας θα γιορτάζει. Συχνά αυτό γίνεται έπειτα από την συμβουλή κάποιου ιερέα. Οι περισσότεροι φαίνεται να εορτάζουν το Πάσχα. Αντίστοιχα οι περισσότερες γυναίκες με το όνομα "Αναστασία" συνηθίζουν να γιορτάζουν ή το Πάσχα ή στις 22 Δεκεμβρίου.

Πηγές
 Ο Μέγας Συναξαριστής της Ορθόδοξης Εκκλησίας. Τόμος ΙΔ. 
 Λεξικό της Αρχαίας Ελληνικής του Αθανασίου Φραγκούλη. Εκδόσεις Πατάκη

Παραπομπές

Γυναικεία ελληνικά ονόματα
Αγιωνύμια
Μεταγενέστερα ονόματα
Αλ-Μαχντίγια (Κυβερνείο)

Το Κυβερνείο (νομός) Αλ-Μαχντίγια, ή Μάχντια είναι ένας από τους 24 νομούς της Τυνησίας. Βρίσκεται στο ανατολικότερο κεντρικό παραθαλάσσιο τμήμα της χώρας. Πρωτεύουσα είναι η ομώνυμη πόλη Αλ-Μαχντίγια. Έχει συνολική έκταση 2.966 τ.χλμ., (16ο σε έκταση), και πληθυσμό 386.000 (2007). Δημιουργήθηκε το 1974.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Καϊρουάν (Κυβερνείο)

Το Κυβερνείο (νομός) Καϊρουάν, ή Αλ Καϊρουάν είναι ένας από τους 24 νομούς της Τυνησίας. Βρίσκεται στο βόρειο κεντρικό τμήμα της χώρας. Πρωτεύουσα είναι η ομώνυμη πόλη Καϊρουάν. Έχει συνολική έκταση 6.712 τ.χλμ., (9ο σε έκταση), και πληθυσμό 551.900 (2007). Δημιουργήθηκε το 1956.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Έντουαρντ Μπέρνσταϊν

Ο Έντουαρντ Μπέρνσταϊν (Eduard Bernstein, 6 Ιανουαρίου 1850 – 18 Δεκεμβρίου 1932) ήταν Γερμανός σοσιαλδημοκράτης θεωρητικός και πολιτικός, μέλος του Σοσιαλδημοκρατικού Κόμματος της Γερμανίας, καθώς και ιδρυτής του εξελικτικού σοσιαλισμού  και του ρεβιζιονισμού.

Το έργο του Die Voraussetzungen des Sozialismus und die Aufgaben der Sozialdemokratie (= «Οι Προϋποθέσεις για τον Σοσιαλισμό και τα Καθήκοντα της Σοσιαλδημοκρατίας», 1899), στο οποίο αντικρούονται οι προβλέψεις του Μαρξ για την επικείμενη παρακμή και εξαφάνιση του καπιταλισμού, θεωρείται από τα πιο σημαντικά του. Σε αυτό ο Bernstein επισημαίνει πραγματικά γεγονότα από τα οποία προκύπτει ότι οι προβλέψεις του Μαρξ δεν επιβεβαιώνονται: σημειώνει ότι η συγκέντρωση της καπιταλιστικής βιομηχανίας, αν και σημαντική, δεν έχει γίνει μονοπώλιο και ότι η ιδιοκτησία του κεφαλαίου γίνεται όλο και περισσότερο, και όχι λιγότερο, διαμοιρασμένη. Τονίζει επίσης τα σημεία που θεωρεί ως εσφαλμένα στην εργασιακή θεωρία της αξίας του Μαρξ.

Εξωτερικοί σύνδεσμοι
 κείμενα του Μπέρνσταϊν στο marxists.org (στα αγγλικά)

Μαρξιστές θεωρητικοί
Πρώσοι
Γερμανοεβραίοι
Ιοακίμ Ντος Σάντος

Ο Ιοακίμ Ντος Σάντος (αγγ. Joaquim Dos Santos) είναι Αμερικάνος σκηνοθέτης κινουμένων σχεδίων. Γνωστός για τη σκηνοθεσία στο Justice League Unlimited, στο Avatar: The Last Airbender. και G.I. Joe: Resolute.

Παραπομπές

Εξωτερικοί συνδέσμοι
Joaquim Dos Santos at DeviantArt
Joaquim Dos Santos' blog
Interview with Joaquim Dos Santos about his work on Avatar
More information about "G.I. Joe: Resolute"

Αμερικανοί σκηνοθέτες
Μπιζέρτα (Κυβερνείο)

Το Κυβερνείο (νομός) Μπιζέρτα, ή Μπινζάρτ, είναι ένας από τους 24 νομούς της Τυνησίας. Βρίσκεται στο βορειότερο παραθαλάσσιο κεντρικό τμήμα της χώρας. Πρωτεύουσα είναι η ομώνυμη πόλη Μπιζέρτα. Έχει συνολική έκταση 3.685 τ.χλμ., (13ο σε έκταση), και πληθυσμό 536.200 κατοίκους, (2007). Δημιουργήθηκε το 1956.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Μπετζά (Κυβερνείο)

Το Κυβερνείο (νομός) Μπετζά είναι ένας από τους 24 νομούς της Τυνησίας. Βρίσκεται στο βόρειο παραλιακό τμήμα της χώρας. Πρωτεύουσα είναι η ομώνυμη πόλη Μπετζά. Έχει συνολική έκταση 3.558 τ.χλμ., (14ο σε έκταση), και πληθυσμό 303.200 (2007). Δημιουργήθηκε το 1956.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Γιώργος Ορφανός

Ο Γεώργιος Ορφανός είναι Έλληνας πολιτικός.

Σπούδασε πολιτικός μηχανικός και μηχανολόγος μηχανικός στο Αριστοτέλειο Πανεπιστήμιο Θεσσαλονίκης.

Εξελέγη Βουλευτής Α' Θεσσαλονίκης με τη Νέα Δημοκρατία το 1996, όπου και εκλεγόταν συνεχώς μέχρι το 2007 και επανεξελέγη το 2012. Στο διάστημα 2004-2007 διετέλεσε υφυπουργός Αθλητισμού στο υπουργείο Πολιτισμού κατά τη διάρκεια και των Ολυμπιακών Αγώνων του 2004. Την περίοδο 2014-2015 υπήρξε Υπουργός Μακεδονίας Θράκης της κυβέρνησης Σαμαρά.  

Είναι παντρεμένος με τη Μερόπη Καρανταλή, με την οποία απέκτησε 3 παιδιά.

Πηγές 
 Προσωπική ιστοσελίδα του Γιώργου Ορφανού

Βουλευτές Α' Θεσσαλονίκης
Βουλευτές εκλεγμένοι με τη Νέα Δημοκρατία
Έλληνες υφυπουργοί Αθλητισμού
Δημοτικοί Σύμβουλοι ανά την Ελλάδα
Κάφσα (Κυβερνείο)

Το Κυβερνείο (νομός) Κάφσα είναι ένας από τους 24 νομούς της Τυνησίας. Βρίσκεται στο κεντρικό τμήμα της χώρας όπου τοπ δυτικότερο άκρο του είναι σύνορα με την Αλγερία. Πρωτεύουσα είναι η ομώνυμη πόλη Κάφσα. Έχει συνολική έκταση 8.990 τ.χλμ., (3ο σε έκταση), και πληθυσμό 329.800 (2007). Δημιουργήθηκε το 1956.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Γκαμπές (Κυβερνείο)

Το Κυβερνείο (νομός) Γκαμπές είναι ένας από τους 24 νομούς της Τυνησίας. Βρίσκεται στο νοτιοανατολικό παραθαλάσσιο τμήμα της χώρας, παρά το μυχό του ομώνυμου μεγάλου όρμου. Πρωτεύουσα είναι η ομώνυμη πόλη Γκαμπές. Έχει συνολική έκταση 7.175 τ.χλμ., (7ο σε έκταση), και πληθυσμό 351.500 κατοίκους (2007). Δημιουργήθηκε το 1981.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Λόρεν ΜακΜούλλαν

Η Λόρεν ΜακΜούλλαν (αγγ. Lauren MacMullan) είναι σκηνοθέτης κινουμένων σχεδίων. Η πρώτη της δουλειά στη τηλεόραση ήταν η συμμετοχή στη σειρά The Critic, και μετά ακολούθησε η σκηνοθεσία του King of the Hill. Αργότερα ακολούθησε η σκηνοθεσία του Mission Hill και πιο μετά η σκηνοθεσία της σειράς The Simpsons. Μετά, έλαβε μέρος στη σκηνοθεσία της σειράς Avatar: The Last Airbender, χάρη στην οποία κατάφερε να λάβει ένα βραβείο Annie. Επίσης, συμμετείχε στη σκηνοθεσία της ταινίας The Simpsons Movie.

Παραπομπές

Εξωτερικοί συνδέσμοι
 Interview with Springfield Weekly

Αμερικανοί σκηνοθέτες
Σκηνοθέτες κινουμένων σχεδίων
Λα Μανουμπά (Κυβερνείο)

Το Κυβερνείο (νομός) Λα Μανουμπά είναι ένας από τους 24 νομούς της Τυνησίας. Βρίσκεται στο βόρειο μεσόγειο τμήμα της χώρας. Πρωτεύουσα είναι η ομώνυμη πόλη Λα Μανουμπά. Έχει συνολική έκταση 1.137 τ.χλμ., (20ο σε έκταση), και πληθυσμό 352.400 κατοίκους (2007). Δημιουργήθηκε το 2000. Είναι το τελευταίο κυβερνείο που δημιουργήθηκε.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας